NaiveNeuron/SloPal huggingface dataset:
Bugár, Béla, podpredseda NR SR (2011-05-26):
Nech sa páči, ďalej v rozprave vystúpi pani poslankyňa Kiššová. Pripraví sa pani poslankyňa Jurinová.
Jurinová, Erika, podpredsedníčka NR SR (2014-05-14):
Nech sa páči, máte slovo.
Mazurek, Milan, poslanec NR SR (2018-02-14):
Rasťo, som veľmi rád, že si spomínal aj tú históriu a ukázal nejaké príklady toho, vlastne kam smerujeme. Rád by som poukázal tiež na jeden taký príklad, pretože mnohí elitní špičkoví historici svetoví definovali, čo sú také hlavné body zániku Rímskej ríše, resp. rímskeho impéria. Jedným z takých bodov boli napríklad zánik morálky v rámci Rímskej ríše alebo enormná korupcia či tiež rozpad armády ako takej, alebo obrovský vplyv niekoľkých malých podvratných skupín v rámci Rímskej ríše. No ten najdôležitejší bod, kvôli ktorému Rímska ríša ako taká zanikla a rozpadla sa, bol prílev obrovského množstva cudzincov, ktoré si Rimania nechali púšťať na svoje územie a ktoré totálne rozložili celú túto ríšu úplne zvnútra, a kedysi veľké impérium sa rozpadlo ako domček z karát. A presne toto je príklad Európskej únie, keď si pozrieme tieto body, a to som vymenoval iba niekoľko z tých všetkých, ktoré boli zadefinované, tak my ich do bodky napĺňame, my sa úplne presne riadime štýlom Rímskej ríše, ktorá nám ukazuje, kam to následne povedie. A ja nechápem, že či to títo politici, ktorí tu sedia, robia zo svojej vlastnej nejakej hlúposti alebo či sú za to platení a či je to ich snom, zničiť, zdevastovať celú európsku civilizáciu.
Suchánek, Alan, poslanec NR SR (2018-10-24):
Pán predsedajúci, v rozprave vystúpili traja poslanci. Nebol podaný žiadny pozmeňovací návrh. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Hort, podpredseda NR SR: (2007-09-13):
Konštatujem, že písomne je do rozpravy prihlásený za poslanecký klub SMK pán poslanec József Berényi. Ale pretože v súlade s rokovacím poriadkom prednosť má navrhovateľ alebo spravodajca, dávam slovo pani poslankyni Ágnés Biró. Otváram týmto rozpravu, samozrejme.
Bugár, Béla, podpredseda NR SR (2018-02-09):
Pán poslanec Baška.
Hort, Milan, podpredseda NR SR (2011-12-14):
Ďalej je prihlásený s faktickou poznámkou pán poslanec Vladimír Faič, nech sa páči.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Zelník! V súlade s rokovacím poriadkom požiadal o slovo pán minister obrany. Nech sa páči.
Radošovský, Marián, poslanec NR SR (2015-07-01):
Pán kolega, zákony tohto typu riešia následky. Tu treba riešiť príčiny. Dnes sa snažíme urobiť trvanlivú potravinu aj z toho, z čoho sa bez zmeny charakteru potraviny trvanlivá potravina nedá urobiť. A, naopak, z voľakedy trvanlivých potravín sme urobili potraviny len dennej upotrebiteľnosti. Legislatívu ohľadne potravín donútili meniť poľnohospodárov a potravinárov práve obchodné reťazce. Spýtam sa ťa, komu by kedysi splesnel týždňový chlieb? Kedysi ani dvojtýždňový chlieb nesplesnel. A dneska trojdňový chlieb splesnie. Prečo? Do chleba sa dáva to, čo sa do chleba nikdy nedávalo. Chlieb sa zabalí do igelitového vrecka, čo sa v živote nerobilo. Kyslomliečny výrobok ktorý kedy sa pokazil? Dnes pokým je čistý jogurt, je to v poriadku, ale koľko je percent čistých jogurtov? Všetky tie jogurty, ktoré majú nejaké prídavky, majú potenciálne baktériové znečistenie. To znamená, keď si otvoríš jogurt, ktorý má v sebe ovocnú prísadu, tak s veľkou pravdepodobnosťou na hranici upotrebiteľnosti je zaplesnený, je s plesňou nejakého penicilínu alebo podobného typu. To sú vážne veci. My sme zmenili charakter potravín. Urobili sme z nich jeden biznis. A išli sme s nimi až tak ďaleko, že teraz ideme proti zdraviu. V tom je problém. Treba tu riešiť základné príčiny, následky tiež, ale v prvom rade príčiny. U nás sa toho chleba len v jednom obchodnom reťazci, také ja mám informácie, vyhodí ročne 12-tisíc ton. To znamená, na Slovensku to bude cez 40-tisíc ton, len chleba.
Žiga, Peter, podpredseda NR SR (2024-01-09):
Pani poslankyňa Jurík.
Bublavý, Dušan, poslanec NR SR (2012-09-12):
Ja len krátko. Pán poslanec, ja si myslím, že váš názor, že samosprávu treba zjednodušiť, tá samospráva sa sama rieši. A každá obec chce svoju integritu a, samozrejme, aj identitu si potvrdiť. To, že je potrebné, aby sa každá obec zachovala, aj svoje vedenie a aby fungovala, je naozaj potrebné. A nie aby sme ju, samosprávu, ešte aj rozbili. Zákon o štátnej službe, ak vám to niečo hovorí, tak naozaj funguje a nemôžete odvolať všetkých úradníkov, ako vy hovoríte, na každom úrade. Tu ich chráni zákon o štátnej službe, to si zapamätajte, nemôžu sa všetky nominácie len organizovať politicky. Ďakujem za pozornosť.
M. Gibalová, poslankyňa: (2008-04-04):
Je však potrebné a veľmi rada som privítala túto iniciatívu, úprimnú iniciatívu pani poslankyne Sárközy, ktorá vo svojej novele zákona o sociálnom poistení povedala za ministerstvo a pani ministerku aj „b“, pretože, tak ako popísala vo svojom vystúpení, môžu nastať isté situácie u sporiteľov, ktorí nevystúpili z druhého piliera, isté životné udalosti, ktoré ich zasiahnu tak, že nebudú mať nárok na nasporené peniaze, čo si myslíme, že nie je spravodlivé. Keď sa tvorila filozofia tohto zákona, možnože treba jemne podotknúť, že viac sa myslelo na to, že usporené peniaze budú predmetom dedenia ako predmetom zábezpeky toho konkrétneho sporiteľa. Ale je tu táto novela zákona, ktorú si myslím, že je treba podporiť, pretože pani poslankyňa Sárközy vo svojom návrhu ponúka naozaj elegantné riešenie, ba dokonca ošetruje aj to, aby sporiteľ, ktorého postihne nejaká životná udalosť a po 13 rokoch sa stane invalidným dôchodcom, nielenže by mohol získať tie nasporené peniaze, ale je tu aj taká úprava a ošetrenie, aby takto zabezpečený sporiteľ už potom nemohol zneužívať dávku v hmotnej núdzi. Čiže pani poslankyňa Sárközy si naozaj dala záležať na tom, aby túto novelu pripravila veľmi precízne, myslela aj na tieto skutočnosti, a preto poslanecký klub za Kresťanskodemokratické hnutie určite túto novelu zákona podporí. Aj keď po skúsenosti z minulého aj tohto týždňa zasadania parlamentu som už naozaj stratila aj posledné zvyšky viery, že koaliční poslanci pri tlačení tlačidla používajú aj rozum. Pretože boli tu prednesené návrhy, ktoré neboli prednesené len pre návrhy. Konkrétne spomeniem môj pozmeňujúci návrh, ktorý dokonca pri zákone č. 64 o záhradkových osadách ani neriešil obsah, ale riešil legislatívno-technickú vec, a to tú, že som zo zákona chcela vyhodiť už dávno zrušenú vyhlášku, na ktorú sa zákon odvoláva a podľa ktorej, žiaľ, niektorí úradníci na obvodných pozemkových úradoch pracujú a ju uplatňujú. Čiže nemám veľkú vieru, že táto novela bude prijatá, ale prosím, aby ste sa odosobnili politicky a aby ste uvažovali rozumne a zahlasovali za túto novelu, pretože občania, ktorých sa to bude týkať, vám za to poďakujú. Ďakujem. (Potlesk.)
B. Bugár, podpredseda NR SR: (2005-11-08):
(Hlasovanie.) Prítomných 139, za 128, proti 1, hlasovania sa zdržalo 10. Návrh sme schválili. Sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. Pani poslankyňa, návrh uznesenia, nech sa páči. M. Majdová, poslankyňa: Teraz, prosím, nechajte hlasovať o návrhu zákona ako o celku s odporúčaním gestorského výboru schváliť ho.
Pellegrini, Peter, predseda NR SR (2015-11-25):
Ďakujem pekne, pán podpredseda. Vzhľadom na čas 10.56 by pán poslanec Mihál vystúpil asi až po hlasovaní, či dáme ešte teraz slovo? Po. Teraz? Takže nech sa páči, ešte udelím slovo pánovi poslancovi Mihálovi. Máte slovo, nech sa páči.
Hrnčiar, Andrej, podpredseda NR SR (2017-04-07):
Prerušujem rokovanie o tomto bode programu. Poprosím o malé strpenie. Vážené panie poslankyne, vážení páni poslanci, teraz by mal nasledovať návrh skupiny poslancov Andreja Danka, Evy Antošovej, Jaroslava Pašku a Tibora Bernaťáka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. (tlač 348). Vzhľadom na to, že ústavnoprávny výbor rokoval len včera a neuplynulo ešte 48 hodín od vydania spoločnej správy a nie je nikto poverený navrhnúť skrátenie tejto lehoty, nemožno pristúpiť k rokovaniu o tomto návrhu. Preto uvedený návrh ústavného zákona prerokujeme na nasledujúcej schôdzi, ktorá začne 9. mája 2017. Týmto pádom sme prerokovali všetky body 14. schôdze Národnej rady Slovenskej republiky. Vyhlasujem 10-minútovú prestávku. Budeme pokračovať 12.35 hlasovaním. (Prestávka.) (Po prestávke.)
Hrnčiar, Andrej, podpredseda NR SR (2019-11-28):
Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledky tajného hlasovania. Najskôr návrh na voľbu predsedu Úradu pre reguláciu elektronických komunikácií a poštových služieb. (Výsledok hlasovania o vládnom návrhu kandidáta na voľbu predsedu Úradu pre reguláciu elektronických komunikácií a poštových služieb , tlač 1752.)
Jurzyca, Eugen, poslanec NR SR (2014-07-08):
Ďakujem pekne. Aj ja budem hovoriť o aukciách nie preto, že by som chcel, aby sa vo veľkom voda v potrubí vyvážala do zahraničia, ale preto, že neviem, či ten zákon náhodou neprejde. Ak prejde, obávam sa, že sa bude predávať, a potom, potom by som chcel, aby aspoň teda v aukcii bola predaná tá voda. Tým sa dostávam k tomu, že, že tá voda upozornila na problémy, ktoré máme s ťažbou nerastných surovín. A máme ich viaceré a napríklad spočívajú v tom, že netvoríme dobre cenu surovín, ktoré predávame, tvoríme ju administratívne, nie v súťaži. Tiež nevyberáme subjekty s právom na ťažbu v transparentných tendroch. Ďalší systémový problém, ktorý sa týka ostatných surovín, ale aj vody, teraz je to pekne vidno. A tiež to rozdelenie príjmov, tam už o tom hovoril Ľudo Kaník, medzi štát a obec je také, že síce obec dostáva slušný podiel za, za dobývací priestor, z úhrady za dobývací priestor, ale už jej nerastie príjem za, príjem za platby zaplatené za vydobytý nerast. A to vedie k niektorým tým z tých problémov, ktoré vidíme v médiách, kedy sa búria obce. Je to aj preto, že ťažba niekedy rastie a tá obec svoje peniaze nedostáva. Ďakujem.
Laurenčík, Milan, podpredseda NR SR (2021-02-25):
Ďalšiu faktickú poznámku má pán poslanec Eduard Kočiš.
Dostál, Ondrej, poslanec NR SR (2018-12-05):
Ďakujem. Ja vôbec nespochybňujem, že to riešenie, ktoré je obsiahnuté vo vašom návrhu, teda aby tam okrem dcér, zjednodušene, tam boli zahrnuté aj vnučky a pravnučky, by mnohé, mnohé problémy vyriešilo a bolo by zlepšením, nepochybne zlepšením oproti súčasnému stavu. Však už len v Bratislave BVS a Infra Services, aby sme nechodili ďaleko, tak ten problém napríklad by bol ošetrený aj vaším návrhom. Len som teda chcel upozorniť na to, že môžu tam byť aj iné problémy a okrem toho, že vzťah založenia je možné zobrať aj do úvahy kritériá buď financovania povinnými osobami, alebo kontroly povinnými osobami, alebo vymenúvania členov riadiaceho orgánu a kontrolného orgánu, alebo nejakého aktuálneho väčšinového podielu. Samozrejme, že asi nie je reálne, aby sa infozákon vzťahoval na všetky obchodné spoločnosti, napr. kde má štát nejaký, akýkoľvek minimálny podiel, malo by to byť vymedzené buď ovládaním, alebo teda nejakým väčšinovým podielom, pochopiteľne. A pokiaľ ide o skutočnosť, že nebol predložený návrh novely zákona o slobodnom prístupe k informáciám do vlády a potom do parlamentu, tak áno, aj mne je to ľúto. Na druhej strane si uvedomujem zložitosť tej situácie, lebo som absolvoval aj tie prípravné rokovania, aj tie rozporové konania, a tie záujmy sú tam veľmi rôznorodé a viem si predstaviť aj takú novelu zákona o slobodnom prístupe k informáciám, ktorá by zákon zhoršila oproti súčasnému stavu. Takže možno niekedy je lepšie nerobiť nič, ako to zhoršiť.
M. Číž, podpredseda NR SR: (2006-12-14):
(Hlasovanie.) Prítomných je 143 poslancov, za 118 poslancov, proti 2 poslanci, zdržalo sa 20 poslancov, nehlasovali 3 poslanci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Opäť poprosím určeného spoločného spravodajcu z výboru pre hospodársku politiku pána poslanca Tibora Glendu, aby uviedol návrh uznesenia k návrhu na pristúpenie Slovenskej republiky k „Dohovoru o kontrole a označovaní výrobkov z drahých kovov (Viedeň 15. novembra 1972)“ , tlač 124. Nech sa páči, pán poslanec.
B. Bugár, podpredseda NR SR: (2004-05-13):
(Hlasovanie.) Prítomných je 128 poslancov, za návrh 128. Konštatujem, že toto uznesenie sme schválili. Teraz pristúpime k hlasovaniu o zákone z 9. marca 2004 o voľbách do Národnej rady Slovenskej republiky, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 615). Pán poslanec Gábor Gál, nech sa páči, máte slovo. Chcem vás však upozorniť, vážené poslankyne a vážení poslanci, že k opätovnému odsúhlaseniu zákona je potrebná nadpolovičná väčšina všetkých poslancov, nielen prítomných, to znamená, že 76. Nech sa páči.
Pročko, Jozef, poslanec NR SR (2024-01-09):
Ďakujem veľmi pekne. Aj vy ste sa spytovali, prečo nevystupujú vo faktických poznámkach koaliční poslanci, tak ja vám urobím radosť, lebo vy ste moja kolegyňa športovkyňa, takže oni by určite povedali toto: Tak ja budem hlasovať za tento zákon, pretože nechcem prestať kradnúť. Mám krásny dom, chalupu za milióny a môžem si robiť, čo chcem, vyhral som voľby, môžem všetko. Budem hlasovať za tento zákon, pretože mám rád svojich kamarátov a nechcem, aby išli do väzenia kvôli malým zlodejinám, veď čo to je 20 miliónov eur. To je nič. A predstavte si, čo by povedal taký Danko. To by bol skvost. Ten by povedal: My aj zachrániť kšeftovanie našich ľudí, sme a budeme to ďalej robiť a aj musíme, lebo len zlodej zlodejovi totiž dá, čo môže dať zlodej zlodejovi. Čo iné by vám mali povedať? Čo si myslíte, že budú rozprávať, že oni si uvedomujú, čo ten zákon prináša. Myslíte si, že oni to nevedia, že to sú naozaj intelektom neobdarení ľudia, že to sú ľudia, ktorí nevedia, čo to je? Myslíte, že ministerka cingi-lingi-bom nevie, o čom tento zákon je? Veľmi dobre to vie. Oni to všetci veľmi dobre vedia. Všetci to veľmi dobre vedia, ale Fico prikázal, že sa to bude diať takýmto spôsobom, že to bude rýchle, naozaj veľmi rýchle konanie, ako ste presne popísali. Musíme to rýchle urobiť, aby si Slováci nič nevšimli. Ale je skvelé, že každé jedno vystúpenie opozičného poslanca ukazuje týmto, tejto koalícii organizovaného zločinu, že toto, čo idú urobiť, normálni ľudia nechcú. Volilo ich, volilo ich 30 % ľudí. No, dobre, 30 % ľudí chce, aby sa tu kradlo, ale ostatní Slováci to nechcú, ostatní Slováci sa nechcú nechať okrádať, nechcú nechať svoje deti, aby vyrastali v republike, ktorú vedie diktátor Fico, ktorý ovláda políciu, ktorý ovláda súdy, prokuratúru. O tom som hlboko presvedčený.
Glváč, Martin, podpredseda NR SR (2019-03-28):
Pán poslanec Zelník.
Bugár, Béla, podpredseda NR SR (2017-10-12):
Nech sa páči, v rozprave vystúpi ešte pán Dostál.
Bugár, Béla, podpredseda NR SR (2019-06-27):
Vyhlasujem rozpravu o tomto bode programu za skončenú. Chcem sa vás opýtať, či, pán predseda správnej rady, chcete zaujať stanovisko. Ak chcete, dám vám slovo. Nech sa páči.
Laššáková, Jana, podpredsedníčka NR SR (2014-12-02):
Pán poslanec Mikloško, nech sa páči.
Glváč, Martin, podpredseda NR SR (2016-12-06):
Otváram rozpravu. Do rozpravy som dostal šesť písomných prihlášok. Za klub SaS pán poslanec Miroslav Ivan, za klub SMER – SD Igor Choma. Ďalej Peter Antal, Ľubomír Petrák, Tibor Bastrnák a Ján Budaj. Nech sa páči, pán poslanec Ivan.
Bublavý, Dušan, poslanec NR SR (2013-02-13):
Bublavý, ale ja som si zvykol. (Reakcia predsedajúceho: „Bublavý. Prepáčte.“) Keď sa hlbšie zamyslíme nad návrhom v roku 2011 aj s tými všetkými pozmeňovákmi, keď sa vtedy jednalo o Zákonník práce, predsa by sa prišlo skoro k jednakému výsledku. Nesmieme zabudnúť, pán kolega Zajac, že vtedy vo vláde bolo KDH, stačilo len, aby vaši kolegovia hlasovali za. Teraz, keď nevládnete, tak ozaj mi to tým farizejstvom zaváňa. Alebo možno už aj vaši kolegovia, ktorí nadobudli skúsenosti, poopravili svoj názor. Aj to je možné. Netreba, pán kolega, miešať volené funkcie so zamestnaním, lebo včera, myslím, že ste to spomínali niekoľkokrát. Lebo keď ste volený a dostanete dôveru od ľudí, môžete mať ix rokov alebo aj ďalšie volené funkcie, ale nezabúdajme, že žijeme v demokratickej spoločnosti. A ak máme teraz dostupnú vyspelú techniku, internet, mobily, tak sa to dá zvládnuť, i keď je to na úkor svojho voľného času. Návrh pani poslankyne Gibalovej netreba celkom zatratiť, ale netreba zabúdať, že sú určité špecifické zamestnania, a preto treba na návrhu určite ešte popracovať.
Borec, Tomáš, minister spravodlivosti SR (2013-06-20):
Ďakujem pekne, pani predsedajúca. Vážené pani poslankyne, vážení páni poslanci, vážený pán poslanec, som rád, že vám môžem osobne odpovedať, a predpokladám, že aj vy. A vážim si váš záujem o prebiehajúce súdne spory. A taktiež považujem za legitímne a správne, aby sa viedla odborná diskusia o týchto inštitútoch, ako je inštitút doručovania. Vo vzťahu k tejto konkrétnej kauze môžem len zopakovať, že ide o typický občianskoprávny spor medzi dvoma rovnocennými účastníkmi konania. Tak isto musím zopakovať, že v Slovenskej republike vykonávajú súdnictvo nezávislé a nestranné súdy, ktoré sú oddelené od iných orgánov vrátane ministerstva spravodlivosti, ktorý je predstaviteľom výkonnej moci. To znamená, že by bolo krajne nevhodné, aby som ja akýmkoľvek spôsobom zo svojej pozície ministra spravodlivosti vstupoval a verejne komentoval akýkoľvek súdny spor, ktorý ešte nebol navyše právoplatne skončený. Opätovne si však v súvislosti s vašou otázkou dovoľujem upriamiť vašu pozornosť na pripravované zmeny v oblasti civilného práva procesného, v rámci ktorého plánujeme okrem iného upraviť aj spôsob zisťovania pobytu účastníka, ktorému sa nepodarilo doručiť súdne zásielky na adresu jeho registrovaného pobytu. V detailoch si dovolím odkázať na moju minulú odpoveď, ktorú ste mali možnosť si vypočuť, a samotné znenie legislatívneho zámeru rekodifikácie civilného práva procesného, ktorý je zverejnený na portáli právnych predpisov a tiež na internetovej stránke Úradu vlády. Ďakujem pekne. Skončil som.
Krajniak, Milan, minister práce, sociálnych vecí a rodiny SR (2022-09-20):
Ale ak sa môžem ešte prihlásiť v rozprave, ak je to možné, tak kľudne, aby mohli reagovať poslanci, ak chcú, mne to nevadí.
Glváč, Martin, podpredseda NR SR (2019-06-21):
Pani poslankyňa Gaborčáková, nech sa páči.
Laurenčík, Milan, poslanec NR SR (2011-04-05):
Ďakujem za slovo, pán predseda. Pán poslanec Bublavý, vo svojom príspevku ste hovoril, že tento návrh zákona je protiústavný a dokonca proti nejakej európskej smernici. A spomínal ste fakt, že už 90 dní pred voľbami zastupiteľstvo určuje úväzok starostu alebo primátora a tým pádom aj vlastne počíta s nejakým jeho platom. To však nemôže byť pravdou už len z toho dôvodu, že tých 90 dní pred voľbami určuje len úväzok starostu zastupiteľstva, ale je to to staré zastupiteľstvo, a predsa plat starostu určuje nové zastupiteľstvo, ktoré vôbec nemusí počítať s tým, čo malo na mysli staré zastupiteľstvo. Takže spojenie týchto dvoch faktov mi akosi nesedí v tej vašej reči. Ďakujem za pozornosť.
Bugár, Béla, podpredseda NR SR (2016-09-20):
Prezentujme sa a hlasujme o návrhu zákona ako celku. (Hlasovanie.) Prítomných 137 poslancov, za 79, proti 11, zdržalo sa 47 poslancov. Konštatujem, že návrh zákona bol schválený. Budeme pokračovať hlasovaním v prvom čítaní o návrhu poslankýň Jurinovej, Gaborčákovej, Shahzad a Verešovej na vydanie zákona, ktorým sa mení zákon č. 595/2003 Z. z. o dani z príjmov. Pán poslanec Jurzyca za gestorský výbor pre financie a rozpočet, nech sa páči, môžte uviesť hlasovanie. (Hlasovanie o návrhu poslankýň Národnej rady Slovenskej republiky Eriky Jurinovej, Sone Gaborčákovej, Silvie Shahzad a Anny Verešovej na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 208.)
V. Veteška, podpredseda NR SR: (2006-03-15):
S. Zubo, poslanec: Rád by som, ale rušia ma.
Pčolinský, Peter, poslanec NR SR (2019-12-05):
Ďakujem. Ja len pre záznam. Z tých, ktorí otvorili túto schôdzu, štyria za ĽSNS, strana SNS, počet kusov jeden a strana SMER, je tu akurát tak navrhovateľ a už, no už nikto. Čiže je vás tu, vážení, jeden, dva plus štyri, šesť. Šesť z vyše 70, čo ste otvorili túto schôdzu. Namiesto toho, aby ste tu sedeli, diskutovali a obhajovali tento váš návrh, tak jeden, ten Cicero z Revúcej, si robí tlačovku, ďalší, ktorý je obvinený, pozerá na tú jeho tlačovku v telke a mimoriadna schôdza o vás bez vás, vystupovať nemá kto. Keby nie opoziční poslanci, vážení, keby nie opoziční poslanci, tak v priebehu piatich minút je ukončená mimoriadna schôdza, lebo by nemal kto vystúpiť. Čo len znamená, že vy v skutočnosti nemáte ani čo k tomu povedať, nemáte. A toto je len cirkus.
Dostál, Ondrej, poslanec NR SR (2019-09-13):
Pán poslanec Žiga, a, pardon, minister, minister, už je večer. Ja v zásade oceňujem tú vašu výzvu, aby, aby pán premiér a koaliční poslanci opustili schôdzu, lebo je to nedôstojné, tiež som mal ten pocit po vystúpení pána poslanca Marčeka, a teda považujem za príznačné, že ste si vybrali práve toto vystúpenie, aby ste po ňom označili schôdzu za nedôstojnú. Možno sú to slabé slová, skôr bolo nechutné, než nedôstojné. A vyčítate nám, že tu nemáme poslancov a že však vy ste tú, vy ste tú schôdzu nechceli, tak tu nemáte mať dôvod, dôvod poslancov, ale skúste si všimnúť, že keď vám niekto vyčíta, že nie sú tu smerácki poslanci, o koaličných ani nehovoriac, tak vám to vyčíta v kontexte s tým, ako tu boli do nohy nastúpení, keď sa odvolával Fico. To je len také porovnanie. Pellegrini – Fico. Keď sa odvolával Fico, tak tu všetci sedeli. Pokiaľ bol Fico v rokovacej sále, pokiaľ Fico vystupoval, tak tu sedeli, ticho počúvali, a keď vystupoval, tak mu tlieskali. Keď je tu, keď odvolávame pána premiéra Pellegrinimu (Pellegriniho, pozn. red.), no tak to stojí za to, aby tu boli. Koľkým? Šiestim, desiatim momentálne, však to sa mení z času na čas. A pokiaľ teda v tomto kontexte a o tom, že tu nie je pán poslanec Fico a predseda SMER-u Fico, ani nehovoriac. No a posledná vec. Ja som žiadny volebný podvod nespáchal, pán minister Žiga, ja som sa tak ako vy zúčastnil parlamentných volieb, navrhla ma strana Sloboda a Solidarita, ktorej nie som členom, ani všetci vaši poslanci nie sú členom SMER-u – sociálna demokracia a dostal som 11 091 preferenčných hlasov, vy ste dostali o nejakých 900 viac, takže plus-mínus nám dali voliči takisto hlasov nám dvom, napríklad.
Hort, Milan, podpredseda NR SR (2011-10-19):
Bude reagovať pán poslanec Kaník. Nech sa páči.
Hrnčiar, Andrej, podpredseda NR SR (2016-04-27):
Ďakujem, pán poslanec, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Miroslavovi Ivanovi. Nech sa páči.
Paška, Pavol, predseda NR SR (2014-09-16):
Hlasujeme. (Hlasovanie.) 78 prítomných, 77 sa zdržalo, 1 nehlasoval. Návrh sme neschválili.
Paška, Pavol, predseda NR SR (2012-04-04):
Dámy a páni, budeme pokračovať vyhlásením výsledkov tajnej voľby. Poprosím pána poslanca Gogu, aby nás oboznámil s výsledkami tajnej voľby predsedov výborov.
M. Hort, podpredseda NR SR: (2009-02-10):
Otváram teraz rozpravu. Konštatujem, že som do rozpravy nedostal žiadnu písomnú prihlášku, a preto sa pýtam, či sa chce niekto z prítomných poslankýň a poslancov k tejto problematike prihlásiť do rozpravy ústne. Evidujem prihlášky pani poslankyne Márie Sabolovej, pána poslanca Józsefa Berényiho. Uzatváram možnosť prihlásiť sa do rozpravy ústne. A slovo dávam teraz pani poslankyni Márii Sabolovej. Nech sa páči, pani kolegyňa, máte priestor v rozprave.
Jurinová, Erika, podpredsedníčka NR SR (2014-12-03):
Ďakujem, pán minister. Prosím spoločnú spravodajkyňu z výboru pre financie a rozpočet poslankyňu Evu Hufkovú, aby podala správu o výsledku prerokovania návrhu vo výboroch Národnej rady.
P. Hrušovský, podpredseda NR SR: (2002-05-23):
Panie poslankyne, páni poslanci, odporúčam prerušiť rokovanie o tomto bode programu. V rokovaní budeme pokračovať o 17.00 hodine hlasovaním o tomto návrhu zákona v druhom čítaní. Ďakujem pánovi podpredsedovi vlády, pánovi predsedovi výboru. Budeme pokračovať ďalším bodom programu, ktorým je návrh poslancov Národnej rady Slovenskej republiky Petra Osuského a Františka Šebeja na vydanie zákona, ktorým sa mení a dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 . Návrh zákona ste dostali ako tlač 1529, ktorého súčasťou je aj rozhodnutie pána predsedu o pridelení návrhu zákona na prerokovanie výborom. Pán poslanec Osuský, prosím, aby ste za skupinu poslancov návrh zákona odôvodnili a uviedli.
Šefčík, Marek, poslanec NR SR (2022-12-05):
Termín hlasovania pri najbližšom možnom hlasovaní.
Šípošová, Janka, poslankyňa NR SR (2014-10-23):
Ďakujem pekne. Ja 20 rokov žijem v treťom sektore a založila som a donedávna viedla organizáciu, ktorá poskytuje verejnoprospešné služby a také služby, ktoré naozaj suplujú aj úlohu štátu, ale na druhej strane musím povedať, služby, ktoré štát niekedy nevie, niekedy nechce, niekedy nemôže zabezpečiť, ale ich používa. Aj ten štát ich používa. Konkrétne ide o pomoc obetiam trestných činov a prácu s obeťami trestných činov v rámci trestného konania. Nejdem to rozoberať. Ja sa chcem k dvom veciam vyjadriť z toho, čo bolo povedané. Firemné nadácie a funkčné alternatívne mechanizmy. Tuto je cesta, kde by sme vedeli pomôcť. Tie 2 %, to je taká vec, že kto si to vie, ten si to získa. Organizácie, veľké organizácie, ktoré sa preklopia cez nejakú kritickú hranicu, môžu zmysluplne kalkulovať aj s dosť veľkými sumami. Pre iné organizácie je to len kvapka a pre malé organizácie, také, ktoré sú vzájomne prospešné, je to možno naozaj riešenie, ale naozaj by sme sa mali zamyslieť nad tým, ako upraviť nadácie a ich prerozdeľovanie, ktoré je veľmi často možno nazvať korupčným. A druhá vec, naozaj hľadať tie alternatívne mechanizmy, zákon o sponzorstve alebo niečo podobné, pretože tam by sa možno aj mnoho administratívnych prekážok, komplikácií vedelo vyriešiť ľahšie, ako keď ideme cez tú asignáciu podielu z dane. Ďakujem.
M. Hort, poslanec: (2002-07-02):
J. Migaš, predseda NR SR: Hlasujeme o návrhu tohto uznesenia, o určení gestorského výboru a o prerokovaní uvedeného návrhu gestorským výborom ihneď. Hlasujeme. (Hlasovanie.) Prítomných je 113 poslancov, za 87, proti 7, zdržalo sa 18, nehlasoval 1. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pristúpime teraz k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov (tlač 1626). Spoločným spravodajcom je pán poslanec Prokopovič. Prosím, ho aby uviedol hlasovanie.
Figeľ, Ján, podpredseda NR SR (2013-09-11):
Nech sa páči, Daniel Lipšic.
Blanár, Juraj, podpredseda NR SR (2023-03-28):
Pán poslanec Tomáš, môžete reagovať na faktické poznámky.
Danko, Andrej, podpredseda NR SR (2024-06-14):
Ďakujem. Na vystúpenie pána navrhovateľa dve faktické. Poslankyňa Gažovičová.
Kišš, Štefan, poslanec NR SR (2024-04-24):
Ďakujem pekne. Dve poznámky. Majo, môžeš to brať aj ako spätnú väzbu na svoj prejav. Keď bude zaujímavý a pútavý, tak tu ti nikto nezaspí. Bolo to trošku nekolegiálne od teba. A druhá podstatnejšia vec. Na tom návrhu predkladateľa ma zaujalo to, ako si vravel, že minister financií v skutočnosti nehovoril o tom, čo tu je podstatné, pretože o transpozícii sme počuli. No ale kto by bol proti transpozícii, však tá je vydiskutovaná právnikmi, desaťkrát zvalidovaná, tá je v poriadku. Podstatné je, že opäť, ako už býva zvykom, prílepkom na finančnom výbore, ktorý podal pán poslanec Karas. Ale to nie je jeho pozmeňovák, to je pozmeňovák ministra financií alebo ministerstva financií. On vám nepovie nič. Ale teda keď to zhrniem, tam nepotrebný zákon sa ukázal aj ako sfušovaný, tak ako si povedal tie niektoré konkrétne poznámky k tomu. Na začiatku ministerstvo financií predpokladalo, že pomoc s hypotékami bude žiadať päťdesiattisíc ľudí, dnes teda vidí, že teda ten aktuálny odpočet je niekde okolo desaťtisíc podľa aktuálnych dát, tak to takýmto spôsobom hasí. Takto vidíme tvorbu legislatívy vo veľa prípadoch, nielen v tomto. A viac poviem v rozprave. Ďakujem.
Viskupič, Jozef, poslanec NR SR (2017-03-28):
Ďakujem kolegovi Osuskému aj kolegyni Cigánikovej a budem sa venovať pánovi poslancovi Čížovi. A asi s prvou časťou môžem súhlasiť a druhú časť ste si požičali asi z vystúpenia niektorého iného poslanca. Ja som sa zámerne v tomto mojom prejave vyhol komentovaniu tlaku verejnej mienky, resp. odvolávanie sa na nejakú inú, iný typ autority, ako sú poslanci tohto pléna, čiže nespomínal som ani sudcov. Napriek tomu som sa snažil urobiť taký kvázi historický exkurz desiatich, hovorí sa tu o deviatich, desiatich pokusov o zrušenie a práve aj zmenu ústavy, ktorá nastala v procese, som do nej zahrnul, pretože podľa mňa sú namieste zásadné právne argumenty, ktoré ale mali by viesť k tomu cieľu, ktorý som deklaroval, a to je, že právo by malo byť umením dobrého a spravodlivého. Ak... A zároveň som spomínal aj váš konzistentný názor, keď vaši kolegovia pri rušení Mečiarových amnestií v VI. volebnom období sa zdržali, a bolo ich 77 z vášho klubu, tak vy, pán Číž, pán Reha a pán Kondrót ste boli proti. Takže konzistenciu alebo konzistentnosť vášho prístupu môžme oceniť, na druhej strane si myslím, že sa hlboko mýlite, ak ste proti rušeniu Mečiarových amnestií. Ďakujem.
Kondrót, Maroš, poslanec NR SR (2019-03-27):
Ďakujem pekne, pani predsedajúca, dobré ráno, dámy, páni, kolegyne, kolegovia. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony. Máme to pod tlačou 1323. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 3. mája a v gestorskom výbore do 7. mája 2019. Pani predsedajúca, otvorte, prosím, všeobecnú rozpravu.
Grendel, Gábor, podpredseda NR SR (2020-11-05):
Dve faktické poznámky na vystúpenie pána poslanca Viskupiča. Končím možnosť prihlásiť sa s faktickými. Pani poslankyňa Zemanová, nech sa páči.
Kollár, Boris, predseda NR SR (2022-06-15):
Kolegov poprosím o kľud v sále. Ak chcete diskutovať, choďte hore do priestorov kaviarne.
Laurenčík, Milan, podpredseda NR SR (2021-12-10):
Ďakujem, pán minister. Teraz dám slovo poverenému členovi výboru pre zdravotníctvo pánovi poslancovi Tomášovi Lehotskému, aby podal správu o prerokovaní návrh vo výbore. Nech sa páči, máte slovo.
Rafaj, Rafael, poslanec NR SR (2011-03-31):
Takže tým, ktorým chýbali fakty. V § 1 znenie je v rozpore s ods. 5 ústavy, pretože mení zmysel tohto ustanovenia ústavy, čo vykonávací zákon ako právny predpis nižšej právnej sily nemôže a spôsobí chaos v aplikačnej praxi. Paragraf 2 má za následok prebudovanie veľkej časti právneho poriadku Slovenskej republiky, § 8a dokonca zrušuje samotný tzv. tabuľový zákon. Paragraf 2 ods. 3 zavádza povinnosť orgánov verejnej správy upozorňovať príslušníkov menšiny, že majú právo používať svoj materinský jazyk. Paragraf 3, pokiaľ tu už namietal aj kolega Švantner, nie jedna osoba môže zastaviť rokovanie samosprávy v maďarskom jazyku. Je treba si pozrieť dôvodovú správu, čo je tam uvedené od predkladateľa, ako ostatných účastníkov konania tam uvádza starostu a hlavného kontrolóra podľa môjho názoru rovnako budú Maďari ako aj starosta. Paragraf 4 má neprípustnú nadregionálnu platnosť. Paragraf 6a v podstate si nárokuje používanie maďarského jazyka nad rámec, ktorý vymedzuje dané kvórum. Paragrafy 7c a 7d zavádzajú ako povinné orgány verejné správy, zatiaľ čo príslušníci menšín a ich predstavitelia nemajú absolútne nijaké iné povinnosti, len a len práva. Tento návrh je preto, ako vidíte, plný nejasností a je treba si podrobne čítať ďalšie obludnosti, ktoré tu sú. Napríklad umožňuje používať jazyk menšiny aj v ozbrojených zložkách, keď údajne tomu rozumejú. No tí, ktorí neporozumeli, tak neporozumejú nikdy, pretože ani Slováci nie ste.
Kollár, Boris, predseda NR SR (2021-06-23):
Ďakujem. Teraz vystúpi s faktickou poznámku pán poslanec Štefan Kuffa.
M. Hort, podpredseda NR SR: (2007-09-14):
Pýtam sa pani poslankyne Anny Szögedi, či chce reagovať. Nechce. Mám pocit, pán navrhovateľ, chceli ste ešte vy vystúpiť v rozprave. Čiže skôr ako dám možnosť prihlásenia sa ústne, ešte navrhovateľ pán poslanec Fronc má slovo.
Kamenický, Ladislav, minister financií SR (2019-11-28):
Ďakujem pekne. Nebudem dlho zdržiavať, takisto, tak ako povedal kolega pred chvíľou, všetko, čo som chcel povedať, som povedal včera alebo tú väčšinu tých mojich názorov. Takže stačí si to pozrieť zo záznamu. Jedna vec. Hovorili ste o tom, len sa vyjadrím k zopár veciam, ktoré ste dnes uviedli. K tomu pozmeňováku. Myslím si, že času bolo dosť, nakoľko návrh prešiel vládou už 6. 11. tohto roku a v podstate sa odvtedy vôbec nič nezmenilo a ten návrh zákona je veľmi krátky. A myslím si, že absolútne nemôže byť nejaká sťažnosť na to, že by ste nemali na to čas. K tomu vášmu pozmeňováku, ak som dobre pochopil, tak mala by sa v podstate uplatňovať nulová sadzba už budúci rok a nie až od roku 2021. Trošku by som povedal, že som zarazený. Pri ziskovosti 700 miliónov bánk im odpustiť ďalších 140 miliónov. Či už zvýšite na 840 miliónov, tak to sa mi zdá trošku nekorektné alebo nemyslím si, že to je správne. Čo sa týka kreatívneho účtovníctva, už som to povedal včera, že žiadne kreatívne účtovníctvo, riadime sa účtovnými pravidlami ESA 2010. A takisto nie je pravda to, čo hovorí pán Viskupič, že sa má zrušiť ten odvod. Ten odvod stále je, ale v tej nulovej sadzbe, tak jak hovoril kolega. Čiže zákon by zostal tak, ako je. Len by sa teoreticky aj v budúcnosti tá sadzba mohla upravovať. Toľko z mojej strany. Ostatné som už včera povedal. Takže nebudem zdržiavať. Ďakujem pekne.
B. Bugár, podpredseda NR SR: (2004-04-29):
(Hlasovanie.) Prítomných 115 poslancov, za návrh 114, proti 1. Konštatujem, že Národná rada svojím uznesením zriadila výbor pre európske záležitosti. Ďakujem aj pani predsedníčke Monike Beňovej. A teraz by sme mali pristúpiť k hlasovaniu o vládnom návrhu zákona, ktorým sa mení a dopĺňa zákon č. 458/2003 Z. z. o zriadení Špeciálneho súdu a Úradu špeciálnej prokuratúry . Pán poslanec Miššík, nech sa páči, máte slovo.
P. Paška, predseda NR SR: (2007-06-29):
Poprosím pani poslankyňu Mazúrovú, aby nás ako spravodajkyňa informovala o priebehu prerokovania.
Figeľ, Ján, podpredseda NR SR (2013-10-17):
To bolo posledné vystúpenie alebo reakcia v rámci všeobecnej rozpravy. Vyhlasujem ju za skončenú. Pán minister, chcete sa vyjadriť? Nech sa páči, na to je tento priestor, nech sa páči.
Laššáková, Jana, podpredsedníčka NR SR (2015-09-24):
Pán poslanec Brixi, nech sa páči.
Zajačik, Vladimír, poslanec NR SR (2023-02-14):
Ďakujem pekne, pán predsedajúci. Vážená kolegyňa, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1394). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel návrhovej... navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa náradná... Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre, pre pôdohospodárstvo a životné prostredie a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Zmajkovičová, Renáta, podpredsedníčka NR SR (2013-06-18):
Ďakujem, pán minister. Dávam slovo spoločnému spravodajcovi z výboru pre hospodárske záležitosti poslancovi Andrejovi Kolesíkovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru. Nech sa páči.
V. Palko, minister vnútra SR: (2003-07-02):
Návrh obsahuje aj niekoľko legislatívnotechnických zmien, ktoré sú dôsledkom navrhovaných úprav, alebo ktoré vyplývajú zo zmien v našom právnom poriadku. Návrh zákona bol prerokovaný v určených výboroch, pripomienky, ktoré sú uvedené v spoločnej správe, odporúčam schváliť. Vážené pani poslankyne, vážení páni poslanci, vzhľadom na uvedené si vás dovoľujem požiadať, aby ste predloženú novelu zákona o prevádzkovaní súkromných bezpečnostných služieb  po prerokovaní postúpili do tretieho čítania a schválili. Ďakujem. Z. Martináková, podpredsedníčka NR SR: Ďakujem, pán minister. Slovo dávam spoločnému spravodajcovi z výboru pre obranu a bezpečnosť pánovi poslancovi Jozefovi Šimkovi. Poprosím ho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
P. Paška, predseda NR SR: (2007-06-29):
(Hlasovanie.) 124 prítomných, 75 za, 33 proti, 16 sa zdržalo. Konštatujem, že sme uvedený návrh zákona postúpili do tretieho čítania. Otváram rozpravu v treťom čítaní. Pýtam sa, či sa chce niekto prihlásiť do rozpravy. Nie. Uzatváram rozpravu a budeme hlasovať o návrhu.
Kuffa, Štefan, poslanec NR SR (2021-06-18):
(Povedané súbežne s predsedajúcim.) Že ty ma budeš tuná napomínať? Nehanbíš sa? Si preštuduj rokovací poriadok, čo ty mi skáčeš do reči? Neskáč mi do reči!
Kuriak, Milan, poslanec NR SR (2023-06-13):
Ďakujem za slovo. Pán poslanec Fico, nie ste tu teraz momentálne, vy ako, teraz ako opozičný poslanec máte plamenné reči, ako by ste všetko lepšie robili, ako to iní robia zle, vy ste jeden z najväčších kritikov predchádzajúcich vlád, ktoré nastúpili po vás, či to bola vláda Igora Matoviča, či Eda Hegera, ale aj teraz súčasnú vládu, ktorá sa ešte ani poriadne, poriadne nezorientovala. Ja vždy pri tých vašich prázdnych rečiach, pri tých vašich plamenných prejavoch sa vrátim roky dozadu na tých, vždy si spomeniem na tých vašich 12 rokov. Za 12 rokov dobrých, ekonomických, v dobrých ekonomických časoch ste premárnili šancu pomôcť Slovensku. Vy ste za tých 12 rokov mohli urobiť zo Slovenska minimálne malé Švajčiarsko alebo, alebo myslím, že keby ste neboli takto so svojimi kumpánmi rozkrádali a drancovali zo spoločných peňazí, tak by sme sa ku Švajčiarsku aj výrazne priblížili, ale aj k iným pokrokovým krajinám. Vy ste nevyužili obdobie, hlavne keď ste mali 83 svojich poslancov, ktorí vám zahlasovali jednorazovo, jednohlasne úplne za všetko, vy ste takúto šancu, ktorá, ktorá tu už možno ani nikdy nebude, bodaj by sa tak stalo, aby, aby takúto šancu dostali slušní politici, aby takúto šancu a v takejto vláde mohol byť premiér, ktorý bude robiť pre Slovensko a nie pre svojich kumpánov, pre svojich oligarchov. Vy ste na úkor bežných ľudí na Slovensku umožnili zbohatnúť pár vašim poskokom, pár oligarchom a na ostatných ľudí ste zvysoka kašľali. Naozaj aj tie grafy, ktoré idú... (Prerušenie vystúpenia časomerom.)
P. Hrušovský, podpredseda NR SR: (2002-04-05):
(Hlasovanie.) 105 prítomných, 60 za návrh, 3 proti, 32 sa zdržalo, 10 nehlasovalo. Konštatujem, že návrh pani poslankyne Muškovej sme schválili. Pán poslanec Krumpolec, ďalšie návrhy. J. Krumpolec, poslanec: 1286, to je rozpočet Fondu detí a mládeže na rok 2002 . Výbor odporúča Národnej rade schváliť rozpočet Fondu detí a mládeže na rok 2002, ktorý obsahuje tržby a výnosy vo výške 18,4 mil. Sk a náklady vo výške 43,4 mil. Sk.
Čaplovič, Dušan, poslanec NR SR (2011-09-13):
Pripomínam rokovanie školského výboru o pol jednej na čísle dverí 33.
Muňko, Dušan, poslanec NR SR (2023-11-21):
Pán poslanec, tiež v skrátenom legislatívnom konaní ste mali hovoriť k 13. dôchodku a nie k niečomu inému. Pokiaľ sa týka 13. dôchodku, že či má byť skrátená lehota, alebo nie, samozrejmá vec, pretože keby ste neboli tu jedenásť me... teda boli by voľby prebehli niekedy inokedy a nebol by ste kolaborovali tých deväť mesiacov a voľby by boli 30. 9., čiže kedy bola tá vláda schopná pripraviť návrh zákona. Takže tu je opodstatnenie skráteného legislatívneho konania a ja sa nebudem vracať, čo bolo v minulosti, pokiaľ predchádzajúca vláda v skrátenom legislatívnom konaní dávala veci. Ale dneska, keď chceme vyplatiť a pri, aby Sociálna poisťovňa mohla konať, tak je to oprávnené na to, aby sme proste to, čo sme sľúbili, splnili.
Pellegrini, Peter, predseda NR SR (2015-03-17):
Pán poslanec Mikuš.
Ďuriš Nicholsonová, Lucia, podpredsedníčka NR SR (2017-02-03):
Ďakujeme pekne, pani poslankyňa. Na vaše vystúpenie chce zareagovať s faktickou poznámkou jeden pán poslanec, pán poslanec Suchánek, končím možnosť prihlásiť sa s faktickou poznámkou. Nech sa páči, pán poslanec, máte slovo.
Šeliga, Juraj, podpredseda NR SR (2020-11-04):
Ďakujem. Na vaše vystúpenie chce reagovať pán poslanec Blaha. Nech sa páči.
Doležal, Andrej, minister dopravy a výstavby SR (2020-04-22):
Iba v krátkosti. Chcem aj ja veľmi pekne poďakovať pánovi poslancovi Dostálovi, resp. pánovi poslancovi Šeligovi za faktické poznámky, resp. samotný pozmeňujúci návrh. A chcem veľmi pekne, vážení, vážené poslankyne a vážení poslanci, požiadať o jeho podporu. Ďakujem pekne.
B. Bugár, podpredseda NR SR: (2003-10-30):
Pán minister, nech sa páči.
Mičovský, Ján, minister pôdohospodárstva a rozvoja vidieka SR (2020-09-17):
Dobré popoludnie. Ďakujem za slovo, vážený pán predseda Národnej rady. Ďakujem aj za otvorenie rozpravy v treťom čítaní k zákonu (tlač 138) o ekologickej poľnohospodárskej výrobe. Dovolím si v rámci tejto rozpravy poprosiť a požiadať pána poslanca Karahutu o to, aby mohol predniesť pozmeňovací návrh k tomuto zákonu s tým, že ide o upresnenie tohto pozmeňovacieho návrhu oproti verzii, ktorá zaznela pri prerokovaní druhého čítania. Ďakujem, pán predseda, skončil som.
Bugár Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 130 poslancov, za 94, zdržalo sa 36 poslancov. Návrhy zo spoločnej správy okrem bodu 3 sme schválili.
P. Hrušovský, podpredseda NR SR: (2002-02-20):
V. Oberhauser, poslanec: Ďakujem, pán predsedajúci. Ja sa chcem veľmi ospravedlniť kolegom, lebo to nesúvisí s tým bodom, čo prerokovávame, ale máme zase procedurálnu požiadavku, že jednoducho treba prezenčné listiny uviesť do súladu so zákonom, t. j. s rokovacím poriadkom Národnej rady. Zase je tam taký nezmysel, že ja žasnem, kto je zamestnaný v Kancelárii Národnej rady. Máme uvedené, že sme nezávislí poslanci Národnej rady v poslaneckom klube Slovenskej národnej strany. No je to taký nezmysel, že to je nonsens aj čo len prečítať. Prosím, pán predsedajúci, dajte uviesť do súladu so zákonom prezenčné listiny a so slovenčinou.
Bugár, Béla, podpredseda NR SR (2010-10-13):
Na vystúpenie pána poslanca s faktickou poznámkou ako jediný pán poslanec Jahnátek. Končím možnosť sa prihlásiť do faktických poznámok. Pán poslanec, máte slovo.
Kollár, Boris, predseda NR SR (2021-09-28):
Pán poslanec Taraba.
Košútová, Magda, poslankyňa NR SR (2013-10-24):
Ďakujem pekne za slovo. Pán poslanec Galko, vaše rétorické cvičenie, ktoré ste tu opäť predviedli, nám skutočne nestojí za to, aby sme na vás reagovali. O podpore pre našu pani ministerku nemajte strach, čoskoro sa o tom presvedčíte. A ja vám chcem len toľko povedať, že ten chrobák Truhlík, čo všade bol a všetko vie, sa vo vás skutočne našiel.
Bugár, Béla, podpredseda NR SR (2011-11-29):
Pán poslanec Janiš.
Dostál, Ondrej, poslanec NR SR (2016-06-21):
Ďakujem za reakciu, pán poslanec Gál. Nepochybne je to obsolentná právna norma, ako som uviedol aj vo svojom vystúpení na základe informácií, ktoré mi poskytlo ministerstvo vnútra, v rokoch 2012 až 2015 za porušenie povinnosti hlásiť prechodný pobyt nebol postihnutý nikto, za porušenie povinnosti hlásiť pobyt v zahraničí dlhší ako 90 dní nebol postihnutý nikto. Súhlasím aj s tým, že obsolentných právnych noriem, ktoré sú zbytočné a neuplatňujú sa, máme v našom právnom systéme viacero. Je však rozdiel medzi tým, ak tam taká nejaká, taký nejaký zákon alebo, alebo nejaké ustanovenie zákona existuje a nevieme o ňom, a je rozdiel, ak o ňom vieme, ak niekto naňho upozorňuje, ak argumentuje, že je to obsolentné, nevyžaduje sa plnenie tohto ustanovenia a bolo by to dobré, dobré zrušiť. Posledná vec na margo tej poznámky, že prechodný pobyt máme nielen v tomto zákone o hlásení pobytu občanov. Súhlasím, ale protiargumentom je, že my nenavrhujeme zrušiť prechodný pobyt, my navrhujeme akurát zrušiť povinnosť hlásiť prechodný pobyt a hlásiť pobyt v zahraničí dlhšie ako 90 dní. A teda ak niekto má dôvod, aby jeho prechodný pobyt bol takisto evidovaný, tak bude mať naďalej tú možnosť, napr. kvôli zákonu o zbraniach a strelive, zákon mu ju nebude nijako brať, akurát sa z povinnosti stane právo a nebude sa zbytočne ukladať povinnosť tam, kde štát neočakáva, že túto povinnosť budú občania plniť. Ďakujem.
Pellegrini, Peter, predseda NR SR (2015-09-17):
Ďakujem pekne. Na vaše vystúpenie neevidujem žiadnu faktickú poznámku. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Ako jediná prihlásená do rozpravy ústne je pani podpredsedníčka Jurinová. Nech sa páči, máte slovo.
Jurinová, Erika, podpredsedníčka NR SR (2015-12-01):
Ďakujem. Teraz dávam slovo ďalšiemu prihlásenému rečníkovi do rozpravy pánovi poslancovi Lipšicovi.
Glváč, Martin, podpredseda NR SR (2017-10-18):
Pán poslanec Viskupič.
B. Bugár, podpredseda NR SR: (2001-09-19):
J. Migaš, predseda NR SR: Dobre. Uzatváram možnosť prihlásiť sa do diskusie ústne. Pán poslanec Gašparovič ako posledný. A teraz prečítame. Uzatvoril som. (Reakcia z pléna.) Prosím? Pán poslanec Gašparovič ako posledný. Galbavý je tiež zapísaný. Prečítame to a potom začneme rozpravu. Nech sa páči, pán podpredseda.
Šeliga, Juraj, podpredseda NR SR (2020-09-02):
Ďakujem. Pán poslanec Mizík bol posledný písomne prihlásený do rozpravy. Chcem sa spýtať, či sa chce niekto do rozpravy prihlásiť ústne. Nie. Ďakujem. Prerušujem rokovanie o tomto bode. A bude nasledovať druhé čítanie zákona z 15. júla 2020, ktorým sa mení a dopĺňa zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou. Materiál je uvedený ako tlač 185. A teraz dávam slovo spoločnej spravodajkyni pani poslankyni Hudecovej, aby nás informovala o prerokovaní vo výboroch. (Rokovanie o zákone z 15. júla 2020, ktorým sa mení a dopĺňa zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou , tlač 185.)
Hrnčiar, Andrej, doterajší podpredseda NR SR (2020-03-20):
Pán poslanec Boris Kollár.